หุ้น12 พค.ปิดร่วง14.21จุด
หุ้น12พ.ค.ปิดร่วง 14.21 จุด ที่ 1,086.27 จุด มูลค่าซื้อขาย 34,470. 34 ล้านบาท หลังการปรับตัวลงของสินค้า-น้ำมันฉุดหุ้นทั่วโลก&nbsp;
12 พ.ค. 2554

หุ้น12พ.ค.ปิดร่วง 14.21 จุด ที่ 1,086.27 จุด มูลค่าซื้อขาย 34,470. 34 ล้านบาท หลังการปรับตัวลงของสินค้า-น้ำมันฉุดหุ้นทั่วโลก 
การปรับตัวลงของสินค้าโภคภัณฑ์ โดยเฉพาะราคาน้ำมันดิบไลท์ที่ตลาดนิวยอร์ก ปรับตัวลงต่ำกว่า 100 เหรียญสหรัฐ ส่งผลให้ตลาดหุ้นสหรัฐ และตลาดหุ้นเอเซีย รวมทั้งตลาดหุ้นไทย ปรับตัวลงถ้วนหน้า ในส่วนของตลาดหุ้นไทย แรงขายกลุ่มพลังงานที่มีออกมาตลอดทั้งวัน กดดัชนีตลาดหลักทรัพย์ อยู่ในแดนลบกระทั่งปิดต่ำสุดของวันที่ 1,086.27 จุด ลดลง 14.21 จุด หรือ 1.29 % มูลค่าซื้อขาย 34,470.34 ล้านบาท 
นายสุกิจ อุดมสิริกุล ผู้อำนวยการอาวุโส ฝ่ายกลยุทธ์ลงทุนลูกค้าบุคคล บริษัทหลักทรัพย์ ไทยพาณิชย์ กล่าวว่า ตลาดหุ้นพักตัว ได้รับผลกระทบจากความผันผวนของสินค้าโภคภัณฑ์ ซึ่งเป็นความเสี่ยงของตลาดหุ้น ประกอบกับผลประกอบการหุ้นพลังงานที่ประกาศออกมารับข่าวไปแล้ว ทำให้ขายหุ้นทำกำไรออกมา
สำหรับทิศทางตลาดหุ้นวันพรุ่งนี้ ( 13 พ.ค.) มีโอกาสปรับตัวลงได้เล็กน้อย บริเวณแนวรับ 1,075 จุด น่าจะรับอยู่ และจุดที่เป็นจิตวิทยาระยะสั้น ยังอยู่ที่ 1,100 จุด
หลักทรัพย์ที่มีมูลค่าซื้อขายสูงสุด 5 อันดับ คือ 
1. ESSO  ปิดที่ 13.10 บาท เพิ่มขึ้น 1.30 บาท มูลค่าการซื้อขาย 2,207.09 ลบ.
2. BANPU  ปิดที่ 744.00 บาท ลดลง 16.00 บาท มูลค่าการซื้อขาย 1,998.73 ลบ.
3. PTT ปิดที่  360.00 บาท ลดลง 8.00 บาท มูลค่าการซื้อขาย 1,634.17 ลบ.
4. JAS ปิดที่  2.88 บาท ลดลง 0.12 บาท มูลค่าการซื้อขาย 1,309.98 ลบ.
5. CPF    มูลค่าการซื้อขาย 1,187.41 ล้านบาท ปิดที่  31.75 บาท เพิ่มขึ้น  0.25 บาท